มีประจำเดือนเมื่อ9-12ธันวา แล้วมี พสพกับสามี16ธันวา แบบตั้งใจจะมีลูก ต่อมาประจำเดือนขาดไป10 ใช้ที่ตรวจพบเป็น2ขีดอ่อนๆ แต่พอวันที่20กับมีประจำเดือนมาและปวดหน่วงๆที่ท้องน้อย ซึ่งปกติจะไม่เคยมีอาการแบบนี้มาก่อน อยากทราบว่าตอนนี้เรามีการตั้งครรภ์ หรือมีภาวะแท้ง หรืออาจไม่ตั้งครรภ์ตั้งแต่แรกคะ จะได้คุยกับสามีถูก เพราะตั้งใจอยากจะมีลูกกันมาก *ที่บ้านทำอาชีพค้าขายที่ต้องเดืนมากและยกของหนักประมาน10-15กิโลเป็นประจำ
สวัสดีค่ะ หากประจำเดือนมาวันที่ 9-12 ธ.ค. แล้วได้มีเพศสัมพันธ์ในวันที่ 16 ธ.ค. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ และหากต่อมาเมื่อประจำเดือนขาด แล้วได้ตรวจหาการตั้งครรภ์อย่างถูกต้อง แล้วพบขึ้น 2 ขีดจางๆ ก็แสดงว่าน่าจะมีการตั้งครรภ์เกิดขึ้นค่ะ และต่อมา หากเกิดมีเลือดออกและอาการปวดท้องน้อย แสดงว่าอาจเกิดภาวะแทรกซ้อนจากการตั้งครรภ์ขึ้น เช่น แท้งคุกคาม ท้องนอกมดลูก เป็นต้น แนะนำควรไปพบแพทย์เพื่อตรวจยืนยันอีกครั้งว่าเกิดการตั้งครรภ์หรือไม่ เพื่อที่จะรักษาให้ทันท่วงทีค่ะ เพราะหากเป็นภาวะแท้งคุกคาม ก็จะยังมีโอกาสตั้งครรภ์ต่อได้ในเบื้องต้น ก็ควรงดการทำงานหนักต่างๆ ไม่ยกของหนัก พยายามเดินให้น้อย ไม่วิ่ง นอนพักผ่อนมากๆ ทานอาหารที่มีประโยชน์ ไม่ดื่มชา กาแฟ โกโก้ ไม่ดื่มแอลกอฮอล์ ไม่อยู่ใกล้ผู้ที่สูบบุหรี่ หากอยู่ในที่ที่มีฝุ่นละอองมาก ก็ควรสวมหน้ากากอนามัยป้องกันค่ะ